Οι **διαδηλώσεις στο Κράι Χαμπάροφσκ της Ρωσίας** ξεκίνησαν στις 11 Ιουλίου 2020, μετά τη σύλληψη του τότε κυβερνήτη Σεργκέι Φουργκάλ. Οι διαδηλωτές στοχεύουν στην απελευθέρωση του Σεργκέι Φουργκάλ, καθώς θεωρούν ότι η σύλληψή του είχε πολιτικά κίνητρα. Καθώς οι διαδηλώσεις συνεχίζονταν, πραγματοποιήθηκαν επίσης πορείες υπέρ του Φουργκάλ και σε άλλες πόλεις, όπως το Νοβοσιμπίρσκ, το Βλαδιβοστόκ και το Ομσκ.

Υπόβαθρο
--------

Τον Σεπτέμβριο του 2018, ο Σεργκέι Φουργκάλ του Φιλευλεύθρου Δημοκρατικού Κόμματος πέτυχε μία ευρεία νίκη στις τοπικές εκλογές του Κράι Χαμπάροφσκ. Ο πρώην κυβερνήτης ήταν του κυβερνώντος κόμματος της Ενωμένης Ρωσίας. Ένα άρθρο των *Financial Times* για το γεγονός αυτό παρατήρησε ότι «οι πολίτες που ψήφισαν και υποστήριξαν τον κ. Φουργκάλ λένε ότι το δεν έκαναν για τις πολιτικές του κόμματός του, αλλά ως ένδειξη διαμαρτυρίας εναντίον του κατεστημένου της Ενωμένης Ρωσίας».  Τον Δεκέμβριο, λίγους μήνες δηλαδή μετά τις εκλογές, ο πρόεδρος Βλαντιμίρ Πούτιν μετέφερε την πρωτεύουσα της Ομοσπονδιακής Περιφέρειας της Άπω Ανατολής από την πόλη Χαμπάροφσκ στο Βλαδιβοστόκ.

Τον Σεπτέμβριο του 2019, οι εκλογές για την τοπική Δούμα του Κράι Χαμπάροφσκ είχαν ως αποτέλεσμα το κόμμα του Φουργκάλ, το Φιλελεύθερο Δημοκρατικό Κόμμα της Ρωσίας (LDPR), να πετύχει μία εντυπωσιακή νίκη, καταλαμβάνοντας 28 από τις συνολικά 36 έδρες. Το κυβερνών κόμμα της Ενωμένης Ρωσίας καταποντίστηκε, εκλέγοντας μόνο 2 έδρες.

Στις 9 Ιουλίου 2020, ο Φουργκάλ συνελήφθη από την Ερευνητική Επιτροπή της Ρωσίας με την κατηγορία της εμπλοκής σε δολοφονίες πολλών επιχειρηματιών την περίοδο 2004-2005, ωστόσο ο ίδιος αρνήθηκε τις κατηγορίες αυτές. Λίγο αργότερα, ο ηγέτης των Φιλελευθέρων Δημοκρατών Βλαντιμίρ Ζιρινόφσκι, πρότεινε στον Σεργκέι Φουργκάλ να παραιτηθεί προσωρινά από τις εξουσίες του μέχρι να ολοκληρωθεί η έρευνα, για να αποφευχθεί το «χειρότερο σενάριο». Σύμφωνα με τον ίδιο, ο Φουργκάλ επρόκειτο να έρθει στη Μόσχα για να παραιτηθεί μια εβδομάδα πριν από τη σύλληψή του, ωστόσο, λόγω του θανάτου του αδερφού του, παρέμεινε στο Χαμπάροφσκ. Σε περίπτωση καταδίκης, ο Ζιρινόφσκι υποσχέθηκε να ζητήσει χάρη για τον Φουργκάλ.

Χρονοδιάγραμμα των διαδηλώσεων
------------------------------

Από τις 11 Ιουλίου 2020 και για τους επόμενους μήνες, διαδηλωτές στο Χαμπάροφσκ ενώνονταν καθημερινά για να υποστηρίξουν τον (σήμερα πρώην) κυβερνήτη Φουργκάλ, ενώ καλούσαν τον Πούτιν να παραιτηθεί.

### 2020

#### Ιούλιος

 Διαδηλωτές έξω από το κτίριο της περιφερειακής κυβέρνησης, 14 Ιουλίου 2020
Στις 11 Ιουλίου, 10 έως 12 χιλιάδες άτομα συμμετείχαν σε μια διαδήλωση στο Χαμπάροφσκ σύμφωνα με εκτιμήσεις του Υπουργείου Εσωτερικών.   Η εφημερίδα *Kommersant* ανέφερε περίπου 30-35 χιλιάδες άτομα «σύμφωνα με διάφορες πηγές». Οι διαμαρτυρίες πραγματοποιούνται ταυτόχρονα με τη διαδικτυακή εκστρατεία «Είμαι / Είμαστε ο Σεργκέι Φουργκάλ».

Στις 12 Ιουλίου, ο αναπληρωτής πρωθυπουργός της Ρωσίας αρμόδιος για την Ομοσπονδιακή Περιφέρεια της Άπω Ανατολής, Γιούρι Τρουτνέβ επισκέφτηκε το Χαμπάροφσκ. Ανέφερε ότι η οργανωτικότητα της ηγεσίας της περιοχής είναι φτωχή, ενώ, σχολιάζοντας τις διαδηλώσεις, είπε ότι «οι άνθρωποι έχουν το δικαίωμα να εκφράζουν τις απόψεις τους».

Στις 15 Ιουλίου, οι ομοσπονδιακές αρχές άρχισαν να χρησιμοποιούν την απειλή της πανδημίας του COVID-19 για να αποθαρρύνουν τους ανθρώπους από τη συμμετοχή σε μαζικές συγκεντρώσεις.

Στις 18 Ιουλίου, πραγματοποιήθηκε ένα δεύτερο μεγάλο συλλαλητήριο στο Χαμπάροφσκ. Το γραφείο του δήμου της πόλης έδωσε εκτίμηση έως και δέκα χιλιάδες διαδηλωτές. Ο ιστότοπος *Dvhab.ru* εκτίμησε ότι οι συμμετέχοντες κυμαίνονταν μεταξύ 15 και 30 χιλιάδων*,* ενώ η εφημερίδα *Kommersant* υποστήριξε ότι συμμετείχαν 50000 πολίτες. Η αστυνομία δεν παρενέβη, αλλά διένειμε μάσκες προσώπου στους διαδηλωτές. Διαδηλώσεις έγιναν και σε άλλες πόλεις: στην πόλη Βλαδιβοστόκ, περίπου 1000 άτομα συμμετείχαν σε μία πορεία σύμφωνα με τον ιστότοπο *Vl.ru.* Δύο ακτιβιστές συνελήφθησαν. Στο Κομσομόλσκ ον Αμούρ, περίπου 1000 άτομα συμμετείχαν στις συγκεντρώσεις.

Στις 20 Ιουλίου, ο Πρόεδρος Βλαντιμίρ Πούτιν απέλυσε τον Σεργκέι Φουργάλ από κυβερνήτη λόγω «έλλειψης εμπιστοσύνης». Ο Μιχαήλ Ντεγκτιάρεφ, βουλευτής από την πόλη της Σαμάρα, ο οποίος είναι επίσης μέλος του Φιλελεύθερου Δημοκρατικού κόμματος, διορίστηκε αναπληρωτής κυβερνήτης μέχρι τις εκλογές του επόμενου έτους. Οι διαδηλωτές αντέδρασαν αρνητικά στο διορισμό του Ντεκτιάρεφ, ο οποίος έφτασε στο Χαμπάροφσκ στις 21 Ιουλίου. Σε απάντηση στα αιτήματα διαφόρων να γυρίσει πίσω στη Μόσχα, ο Ντεκτιάρεφ είπε ότι δεν θα φύγει, αφού κάποιος άλλος θα τον αντικαταστούσε εάν το έκανε. Κατά τη διάρκεια της συνέντευξης Τύπου, ο Ντεκτιάρεφ είπε ότι δεν σκοπεύει να είναι αντιμέτωπος με τον Φουργκάλ στις ερχόμενες εκλογές εάν, βέβαια αυτός αθωωθεί και αποφασίσει να είναι υποψήφιος ξανά τη θέση του κυβερνήτη. Στην περίπτωση αυτή, ο Ντεκτιάρεφ θα «μαζέψω τα πράγματά μου και θα επιστρέψω στη Μόσχα». Επίσης, ο Ντεκτιάρεφ υποστήριξε, χωρίς αποδεικτικά στοιχεία, ότι ξένοι πολίτες είχαν συρρεύσει στο Χαμπαρόφσκ για να βοηθήσουν στην οργάνωση των διαδηλώσεων.

Στις 21 Ιουλίου, δύο περιφερειακοί βουλευτές στο Χαμπάροφσκ, ο Πιότρ Γιεμελιάνοφ και ο Αλεξάντερ Καγιάν, επέλεξαν να αποχωρήσουν από το Φιλελεύθερο Δημοκρατικό Κόμμα σε ένδειξη διαμαρτυρίας για την απόλυση του Φουργκάλ.

Στις 25 Ιουλίου, πραγματοποιήθηκε το τρίτο στη σειρά μεγάλο συλλαλητήριο στο Χαμπαρόφσκ. Οι δημοτικές αρχές έδωσαν εκτιμήσεις για 6500 διαδηλωτές, αλλά ανεξάρτητες πηγές έδωσαν υψηλότερα ποσοστά, με κάποιους να εκτιμούν ότι ήταν το μεγαλύτερο μέχρι τώρα ή τόσο μεγάλο όσο ήταν το προηγούμενο συλλαλητήριο. Ο συντονιστής του γραφείου Αλεξέι Ναβάλνι στο Χαμπάροφσκ, Αλεξέι Βορσίν, εκτίμησε ότι συμμετείχαν περίπου 40000 πολίτες. Ο εκτελεστικός διευθυντής της Ανοικτής Ρωσίας, Αντρέι Πιβοβάροφ, υπολόγισε τουλάχιστον 50000 συμμετέχοντες. Η εφημερίδα *Kommersant* έδωσε μια εκτίμηση τουλάχιστον 50000 συμμετεχόντων. Οι διαδηλώσεις στην πόλη πραγματοποιήθηκαν για δέκατη πέμπτη συνεχόμενη ημέρα. *Το DVhab* υπολόγισε τον αριθμό των συμμετεχόντων σε 15-20 χιλιάδες άτομα.

Στις 28 Ιουλίου, έγινε μία σύλληψη στο Χαμπάροφσκ. Ο ιδιοκτήτης του φορτηγού τροφίμων «Furgalmobile» κατηγορήθηκε σύμφωνα με το άρθρο 20.2 του κώδικα διοικητικών παραβάσεων της Ρωσικής Ομοσπονδίας. 

#### Αύγουστος

 Διαμαρτυρία στο Χαμπάροφσκ στις 8 Αυγούστου 2020
Την 1η Αυγούστου, πραγματοποιήθηκε το τέταρτο μεγάλο συλλαλητήριο στο Χαμπάροφσκ. Η εφημερίδα *Kommersant* υπολόγισε ότι η συμμετοχή ήταν τουλάχιστον όση ήταν και τις δύο τελευταίες εβδομάδες, παρά τη δυνατή βροχή το πρώτο μισό της ημέρας, ωστόσο το δημοτικό γραφείο, στην επίσημη ανακοίνωσή του ανέφερε ότι συμμετείχαν περίπου 3500 άτομα. Άλλες ανεξάρτητες εκτιμήσεις κυμαίνονταν από 15 έως 50 χιλιάδες άτομα. Διαδηλώσεις πραγματοποιήθηκαν σε άλλες ρωσικές πόλεις, όπως το Ιρκούτσκ, το Καζάν και το Κρασνοντάρ. Στην Αγία Πετρούπολη και τη Μόσχα, δεκάδες ήταν αυτοί που συνελήφθησαν. Σύμφωνα με την αγγλόφωνη εφημερίδα *The Moscow Times*, οι διαδηλώσεις σταδιακά στρέφονταν όλο και περισσότερο εναντίον του Κρεμλίνου τις τελευταίες δύο εβδομάδες, με τις αρχές να αρχίζουν να τις καταστέλλουν. Δύο διαδηλωτές καταδικάστηκαν σε ποινή φυλάκισης διάρκειας δύο εβδομάδων και άλλοι δύο κρατήθηκαν σε αστυνομικό τμήμα όλη τη νύχτα της παραμονής της διαδήλωσης του Σαββάτου.

Στις 8 Αυγούστου, πραγματοποιήθηκε το πέμπτο μεγάλο συλλαλητήριο στο Χαμπάροφσκ. Μάρτυρες και συμμετέχοντες που αναδείχτηκαν από τον τύπο, ανέφεραν ότι υπήρχαν δεκάδες χιλιάδες συμμετέχοντες, ενώ ο δήμος έδωσε εκτιμήσεις για μόλις 2.800 διαδηλωτές.

Στις 15 Αυγούστου, πραγματοποιήθηκε το έκτο μεγάλο συλλαλητήριο στο Χαμπάροφσκ. Οι αξιωματούχοι της πόλης ισχυρίστηκαν «σημαντική μείωση» στη συμμετοχή, υποστηρίζοντας ότι συμμετείχαν στην πορεία δέκα φορές λιγότεροι πολίτες από ότι στην πρώτη πορεία. Ένα πρακτορείο ειδήσεων, το Baikal 24, έδωσε εκτιμήσεις για την προσέλευση τόσο μεγάλη όσο και τα προηγούμενα ράλι. Ορισμένοι διαδηλωτές εξέφρασαν αλληλεγγύη προς τους διαδηλωτές στη Λευκορωσία και έδειξαν υποστήριξη προς αυτούς. Υπήρχαν επίσης διαδηλωτές στο Μινσκ οι οποίοι έδειξαν υποστήριξη στους διαδηλωτές στο Χαμπάροφσκ.

Στις 22 Αυγούστου, πραγματοποιήθηκε το έβδομο συνεχόμενο μεγάλο συλλαλητήριο στο Χαμπαρόφσκ. Το γραφείου του δήμου έδωσε εκτίμηση 1500 διαδηλωτών, ωστόσο μαρτυρίες διαδηλωτών υποστήριξαν ότι υπήρχαν σημαντικά περισσότερα. Ορισμένοι εξέφρασαν την υποστήριξή τους στον ηγέτη της αντιπολίτευσης Αλεξέι Ναβάλνι και στους διαδηλωτές στη Λευκορωσία.

Στις 29 Αυγούστου, πραγματοποιήθηκε το όγδοο συνεχόμενο μεγάλο συλλαλητήριο στο Χαμπάροφσκ. Το δημοτικό γραφείο έδωσε εκτίμηση 1.200 διαδηλωτών, ενώ άλλες εκτιμήσεις ήταν υψηλότερες. Αναφέρθηκε ότι υπήρχε μια πολύ μικρή παρουσία αστυνομίας.

#### Σεπτέμβριος

Στις 5 Σεπτεμβρίου πραγματοποιήθηκε η ένατη μεγάλη πορεία στο Χαμπάροφσκ. Ο ιστότοπος *Dvhab.ru* ανέφερε ότι υπήρχαν περίπου 5000 συμμετέχοντες σύμφωνα με αυτόπτες μάρτυρες. Από την άλλη, οι δημοτικές αρχές δήλωσαν ότι «σχεδόν χίλιοι άνθρωποι» βγήκαν και το αξιολόγησαν ως απότομη μείωση του αριθμού των συμμετεχόντων. Η ρωσική υπηρεσία του BBC ανέφερε ότι οι διαδηλώσεις μειώνονταν.

#### Οκτώβριος

Στις 10 Οκτωβρίου, η αστυνομία διέλυσε διαδηλώσεις στο Χαμπάροφσκ και χρησιμοποίησε βία εναντίον μερικών συμμετεχόντων, με αποτέλεσμα 25 να συλληφθούν. Σύμφωνα με το δημοτικό γραφείο, υπήρχαν περίπου 500 συμμετέχοντες στη διαδήλωση, με ομάδες αντιπολίτευσης να εκτιμούν περίπου 1000 συμμετέχοντες. Αυτή ήταν η πρώτη φορά που οι διαδηλωτές διασκορπίστηκαν.

#### Νοέμβριος

 Σύνθεση της Δούμας της πόλης του Khabarovsk, 23-25 Νοεμβρίου 2020  
 Ανεξάρτητοι (17)  
Φιλελεύθρο Δημοκρατικό Κόμμα της Ρωσίας (17)  
Μια δίκαιη Ρωσία (1)
Στις 23 Νοεμβρίου, 17 από τους 35 βουλευτές της Δούμας της πόλης του Χαμπάροφσκ, συμπεριλαμβανομένου του προέδρου, έγιναν ανεξάρτητοι αφού οι βουλευτές ανακοίνωσαν την παραίτησή τους από το κόμμα τους, το Φιλελεύθερο Δημοκρατικό κόμμα της Ρωσίας, λόγω διαφωνίας με το περιφερειακό τμήμα του κόμματος. Ωστόσο, δύο ημέρες αργότερα, ανακοινώθηκε από τον πρόεδρο ότι η απόφαση αντιστράφηκε μετά από συνάντηση με αντιπρόσωπο του κόμματος και τον αναπληρωτή κυβερνήτη Μιχαήλ Ντεκτιάρεφ.

#### Δεκέμβριος

Στις 12 Δεκεμβρίου, πραγματοποιήθηκε το 23ο μεγάλο συλλαλητήριο στο Χαμπάροφσκ, κατά τη διάρκεια της Ημέρας του Συντάγματος (η ημέρα αυτή είναι εθνική εορτή στη Ρωσία). Σύμφωνα με την Deutsche Welle, συμμετείχαν πάνω από 100 άτομα.

### 2021

#### Ιανουάριος

Στις 2 Ιανουαρίου, η περιφερειακή διοίκηση του Χαμπάροφσκ δήλωσε ότι οι συγκεντρώσεις είχαν σταματήσει.

Στις 9 Ιανουαρίου, πάνω από 100 άτομα συγκεντρώθηκαν σε μια διαδήλωση.

Στις 23 Ιανουαρίου, οι διαδηλώσεις αναζωπυρώθηκαν, κυρίως λόγω των άλλων Ρωσικών διαδηλώσεων του 2021. Περίπου 1.000 διαδηλωτές συγκεντρώθηκαν στο Χαμπάροφσκ στην πλατεία Λένιν για την υποστήριξη τόσο του Ναβάλι όσο και του συλληφθέντος πρώην κυβερνήτη Σεργκέι Φουργκάλ προτού η αστυνομία διαλύσει το πλήθος και να αρχίσει να συλλαμβάνει τους συμμετέχοντες.

Δημοσκοπήσεις
-------------

Σε δημοσκόπηση του Levada Center που πραγματοποιήθηκε από τις 24 έως τις 25 Ιουλίου 2020, το 83% των Ρώσων ερωτηθέντων γνώριζαν ή είχαν ακούσει για τις διαμαρτυρίες, με το 45% από αυτούς να βλέπουν τις διαδηλώσεις θετικά, το 26% ουδέτερα και το 17% αρνητικά.

Σε μία άλλη δημοσκόπηση του Levada Center που διεξήχθη από τις 20 έως τις 26 Αυγούστου 2020, το 75% των Ρώσων ερωτηθέντων γνώριζαν ή είχαν ακούσει για τις διαμαρτυρίες, με το 47% από αυτούς να βλέπουν τις διαδηλώσεις θετικά, το 32% ουδέτερα και το 16% αρνητικά. Από εκείνους που γνώριζαν ή είχαν ακούσει για τις διαμαρτυρίες, όταν ρωτήθηκαν γιατί πίστευαν ότι συνελήφθη ο Φουργκάλ, το 32% από αυτούς είπε ότι η ομοσπονδιακή κυβέρνηση απομακρύνει πολιτικούς που απολαμβάνουν ευρεία υποστήριξη, το 30% είπε ότι ο Φουργκάλ παραβίασε το νόμο και ότι δεν υπήρχαν κρυφά πολιτικά κίνητρα. Από όσους γνώριζαν ή είχαν ακούσει για τις διαμαρτυρίες, όταν ρωτήθηκαν αν πίστευαν ότι οι αρχές θα κάνουν παραχωρήσεις στους διαδηλωτές, συμπεριλαμβανομένης της απελευθέρωσης του Φουργκάλ το 45% από αυτούς είπε όχι, το 37% είπε εν μέρει και το 4% είπε ναι.

Δείτε επίσης
------------

* Αντιπολίτευση στον Βλαντιμίρ Πούτιν στη Ρωσία
* Ρωσικές διαδηλώσεις (2021)

Παραπομπές
----------

1. 1 2  «В Хабаровске прошел самый массовый митинг в истории города — в защиту арестованного губернатора Сергея Фургала. Главное». *meduza.io* (στα Ρωσικά). Αρχειοθετήθηκε από το πρωτότυπο στις 18 Αυγούστου 2020. Ανακτήθηκε στις 12 Ιουλίου 2020.
2. ↑  «Акция в поддержку Сергея Фургала». *www.kommersant.ru* (στα Ρωσικά). Αρχειοθετήθηκε από το πρωτότυπο στις 20 Ιουλίου 2020. Ανακτήθηκε στις 12 Ιουλίου 2020.
3. 1 2  «Жители Хабаровска устроили шествие в поддержку губернатора Фургала». *www.rbc.ru* (στα Ρωσικά). Αρχειοθετήθηκε από το πρωτότυπο στις 30 Ιουλίου 2020. Ανακτήθηκε στις 12 Ιουλίου 2020.
4. ↑  «В Хабаровске проходит несогласованная акция в поддержку губернатора края Фургала». *tass.ru* (στα Ρωσικά). Αρχειοθετήθηκε από το πρωτότυπο στις 13 Ιουλίου 2020. Ανακτήθηκε στις 12 Ιουλίου 2020.
5. 1 2  «В Хабаровске проходит вторая несанкционированная акция в поддержку Сергея Фургала». *tass.ru* (στα Ρωσικά). Αρχειοθετήθηκε από το πρωτότυπο στις 14 Ιουλίου 2020. Ανακτήθηκε στις 12 Ιουλίου 2020.
6. ↑  «Биробиджан присоединился к акциям протеста в поддержку Сергея Фургала». *Время Биробиджана*. 2020-07-18. Αρχειοθετήθηκε από το πρωτότυπο στις 17 August 2020.. Ανακτήθηκε στις 25 July 2020. *«В Биробиджане вслед за Хабаровском и Владивостоком состоялась несанкционированная акция в поддержку арестованного губернатора Хабаровского края Сергея Фургала.»*
7. ↑  «На площади Ленина новосибирцы устроили акцию в поддержку задержанного губернатора Хабаровского края». *news.ngs.ru* (στα Ρωσικά). 18 Ιουλίου 2020. Αρχειοθετήθηκε από το πρωτότυπο στις 22 Ιουλίου 2020. Ανακτήθηκε στις 19 Ιουλίου 2020.
8. ↑  «Жители Дальнего Востока вновь вышли на акции в поддержку Фургала». 2020-07-25. Αρχειοθετήθηκε από το πρωτότυπο στις 19 August 2020.. Ανακτήθηκε στις 25 July 2020. *«Несанкционированные митинги и шествия в поддержку арестованного губернатора Хабаровского края Сергея Фургала проходят в субботу в Хабаровске, Владивостоке и Южно-Сахалинске, передали корреспонденты агентства "Интерфакс".»*
9. ↑  «Омичи вышли на несогласованную акцию в поддержку хабаровского губернатора». *Новости Омска и Омской области*. Αρχειοθετήθηκε από το πρωτότυπο στις 19 Ιουλίου 2020. Ανακτήθηκε στις 19 Ιουλίου 2020.
10. ↑  «В Якутске прошла акция в поддержку Сергея Фургала». *МК в Якутии*. 2020-07-25. Αρχειοθετήθηκε από το πρωτότυπο στις 25 July 2020.. Ανακτήθηκε στις 25 July 2020.
11. ↑  «"От Амура до Байкала выступаем за Фургала": несогласованные акции в поддержку протестов в Хабаровске прошли в Сибири». *Тайга.инфо*. 2020-07-25. Αρχειοθετήθηκε από το πρωτότυπο στις 20 August 2020.. Ανακτήθηκε στις 25 July 2020.
12. ↑  «Protesting Putin: Kremlin faces revolt in the regions». *Financial Times*. 6 August 2020. Αρχειοθετήθηκε από το πρωτότυπο στις 20 August 2020.. Ανακτήθηκε στις 16 August 2020.
13. ↑  «Путин перенес столицу Дальневосточного федерального округа во Владивосток». *Meduza*. Αρχειοθετήθηκε από το πρωτότυπο στις 2 Απριλίου 2019. Ανακτήθηκε στις 25 Ιουλίου 2020.
14. ↑  «ЛДПР стала "партией власти" в Хабаровском крае». *Vostok Media*. Αρχειοθετήθηκε από το πρωτότυπο στις 11 Ιουλίου 2020. Ανακτήθηκε στις 25 Ιουλίου 2020.
15. ↑  «Russian provincial governor arrested over killings of business rivals». Αρχειοθετήθηκε από το πρωτότυπο στις 20 Αυγούστου 2020. Ανακτήθηκε στις 25 Ιουλίου 2020.
16. ↑  «Sergei Furgal: The arrest fuelling anti-Moscow anger in Russia's far east». *BBC News*. 17 July 2020. Αρχειοθετήθηκε από το πρωτότυπο στις 26 July 2020.. Ανακτήθηκε στις 29 July 2020.
17. ↑  «Жириновский ответил обвиняющим ЛДПР в "отказе" от Фургала». Αρχειοθετήθηκε από το πρωτότυπο στις 26 Ιουλίου 2020. Ανακτήθηκε στις 26 Ιουλίου 2020.
18. ↑  «Жириновский рассказал о будущем Фургала». Αρχειοθετήθηκε από το πρωτότυπο στις 2 Αυγούστου 2020. Ανακτήθηκε στις 26 Ιουλίου 2020.
19. ↑  smit, melodie (31 Αυγούστου 2020). «Why the Kremlin cares about protests on the other side of Russia». *The Washington Post*.
20. ↑  «Акция протеста против ареста Фургала стала самой массовой в истории Хабаровска». *www.kommersant.ru* (στα Ρωσικά). 11 Ιουλίου 2020. Αρχειοθετήθηκε από το πρωτότυπο στις 29 Ιουλίου 2020. Ανακτήθηκε στις 13 Ιουλίου 2020.
21. ↑  «Archived copy». Αρχειοθετήθηκε από το πρωτότυπο στις 12 Ιουλίου 2020. Ανακτήθηκε στις 24 Ιουλίου 2020.
22. ↑  «Трутнев заявил о плохой работе властей Хабаровского края». *kommersant.ru* (στα Ρωσικά). Αρχειοθετήθηκε από το πρωτότυπο στις 13 Ιουλίου 2020. Ανακτήθηκε στις 13 Ιουλίου 2020.
23. 1 2  «В Хабаровске десятки тысяч человек вышли на акцию в поддержку Сергея Фургала. Главное». *Meduza*. 18 Ιουλίου 2020. Αρχειοθετήθηκε από το πρωτότυπο στις 30 Ιουλίου 2020. Ανακτήθηκε στις 19 Ιουλίου 2020.
24. ↑  «Михаил Дегтярёв назначен врио губернатора Хабаровского края». Αρχειοθετήθηκε από το πρωτότυπο στις 4 Αυγούστου 2020. Ανακτήθηκε στις 20 Ιουλίου 2020.
25. ↑  «Ну уйду я — придет другой». *znak.com*. 22 Ιουλίου 2020. Αρχειοθετήθηκε από το πρωτότυπο στις 25 Ιουλίου 2020. Ανακτήθηκε στις 25 Ιουλίου 2020.
26. ↑  «Дегтярев оценил перспективы участия на выборах главы Хабаровского края». *РИА Новости*. 21 Ιουλίου 2020. Αρχειοθετήθηκε από το πρωτότυπο στις 31 Ιουλίου 2020. Ανακτήθηκε στις 26 Ιουλίου 2020.
27. 1 2  «Anti-Putin Protests in Russia's Far East Gather Steam». *VOA News*. 25 July 2020. Αρχειοθετήθηκε από το πρωτότυπο στις 6 August 2020.. Ανακτήθηκε στις 27 July 2020.
28. ↑  «В Хабаровске прошла 15-я по счету акция в поддержку Сергея Фургала». *Meduza*. 25 Ιουλίου 2020. Αρχειοθετήθηκε από το πρωτότυπο στις 25 Ιουλίου 2020. Ανακτήθηκε στις 25 Ιουλίου 2020.
29. ↑  «Это плевок со стороны Путина». *Meduza*. 25 Ιουλίου 2020. Αρχειοθετήθηκε από το πρωτότυπο στις 25 Ιουλίου 2020. Ανακτήθηκε στις 25 Ιουλίου 2020.
30. ↑  «В Хабаровске прошел митинг в поддержку Фургала. Вышли десятки тысяч» (στα ru). *BBC News Русская служба*. 2020-07-25.. Ανακτήθηκε στις 2020-09-07.
31. ↑  «Суд в Хабаровске арестовал на 8 суток водителя "фургаломобиля" за "создание помех" движению транспорта». *Novaya Gazeta*. 28 Ιουλίου 2020. Αρχειοθετήθηκε από το πρωτότυπο στις 28 Ιουλίου 2020. Ανακτήθηκε στις 28 Ιουλίου 2020.
32. ↑  «Жители Хабаровска четвертую субботу подряд устроили многотысячное шествие в поддержку Сергея Фургала». *Meduza*. 1 Αυγούστου 2020. Αρχειοθετήθηκε από το πρωτότυπο στις 1 Αυγούστου 2020. Ανακτήθηκε στις 2 Αυγούστου 2020.
33. ↑  «В Хабаровске под сильным дождем состоялась 22-я акция в поддержку Сергея Фургала. В крупных российских городах десятки людей вышли на акции солидарности». *Meduza*. 1 Αυγούστου 2020. Αρχειοθετήθηκε από το πρωτότυπο στις 1 Αυγούστου 2020. Ανακτήθηκε στις 2 Αυγούστου 2020.
34. ↑  «Russian Far East Protesters Turn Out by the Thousands as Crackdown Intensifies». *The Moscow Times*. 1 Αυγούστου 2020. Αρχειοθετήθηκε από το πρωτότυπο στις 20 Αυγούστου 2020. Ανακτήθηκε στις 2 Αυγούστου 2020.
35. ↑  «Tens of Thousands Continue to Rally in Fresh Khabarovsk Protest». *The Moscow Times*. 8 Αυγούστου 2020. Αρχειοθετήθηκε από το πρωτότυπο στις 20 Αυγούστου 2020. Ανακτήθηκε στις 10 Αυγούστου 2020.
36. ↑  «В Хабаровске шестую субботу подряд люди вышли на акцию в поддержку Сергея Фургала. Появились лозунги "Жыве Беларусь!" и призывы к забастовке». *Meduza*. 15 Αυγούστου 2020. Αρχειοθετήθηκε από το πρωτότυπο στις 17 Αυγούστου 2020. Ανακτήθηκε στις 15 Αυγούστου 2020.
37. ↑  «Семь недель без тишины». *Kommersant*. 22 Αυγούστου 2020.
38. ↑  «Protesters hold seventh anti-Kremlin march over detained governor». *news.yahoo.com*. Reuters. Ανακτήθηκε στις 22 Αυγούστου 2020.
39. ↑  «В Хабаровске седьмую субботу подряд люди вышли на митинг за Фургала». *DW*. 22 Αυγούστου 2020.
40. ↑  «В Хабаровске прошла 50-я по счету акция протеста в защиту Сергея Фургала. Люди скандировали "Путин, выпей чаю, Хабаровск угощает!"». *Meduza*. 29 Αυγούστου 2020.
41. ↑  «Фургал о нас знает: хабаровчане вышли к правительству края на митинг (ФОТО; ОНЛАЙН)». *DVHAB*. 5 Σεπτεμβρίου 2020. Αρχειοθετήθηκε από το πρωτότυπο στις 5 Οκτωβρίου 2020. Ανακτήθηκε στις 23 Μαρτίου 2021.
42. ↑  «С ареста Фургала прошло два месяца. Что изменилось в Хабаровске?». *BBC Russian*. 11 Σεπτεμβρίου 2020.
43. ↑  «Khabarovsk: Police in Russia's far east break up anti-Kremlin protests». *BBC News*. 10 Οκτωβρίου 2020.
44. ↑  «Внезапно: большинство депутатов гордумы Хабаровска вышли из ЛДПР». *dvhab.ru*. 23 Νοεμβρίου 2020. Αρχειοθετήθηκε από το πρωτότυπο στις 13 Ιανουαρίου 2021. Ανακτήθηκε στις 23 Μαρτίου 2021.
45. ↑  «Khabarovsk City Duma deputies backpedal on plans to leave the LDPR». *Meduza*. 25 Νοεμβρίου 2020.
46. ↑  «Протесты в Хабаровске прошли при пятнадцатиградусном морозе». *dw.com*. 12 Δεκεμβρίου 2020.
47. ↑  «В Хабаровске прекратились несанкционированные митинги в поддержку Фургала». *ria.ru*. 2 Ιανουαρίου 2020.
48. ↑  «Очередной митинг в поддержку Сергея Фургала прошел в Хабаровске». *hab.mk.ru*. 9 Ιανουαρίου 2020.
49. ↑  «В Хабаровске прошла акция в поддержу Навального и Фургала». *Interfax*. 23 Ιανουαρίου 2021.
50. ↑  «Акции в поддержку Навального». *novayagezeta.ru*. 23 Ιανουαρίου 2021. Αρχειοθετήθηκε από το πρωτότυπο στις 23 Ιανουαρίου 2021. Ανακτήθηκε στις 23 Μαρτίου 2021.
51. ↑  «ПРОТЕСТЫ В ХАБАРОВСКЕ». *Levada Center*. Αρχειοθετήθηκε από το πρωτότυπο στις 28 Ιουλίου 2020. Ανακτήθηκε στις 28 Ιουλίου 2020.
52. ↑  «ПРОТЕСТЫ В БАШКИРИИ И В ХАБАРОВСКОМ КРАЕ». *Levada Center*. 1 Σεπτεμβρίου 2020.